CELEX: 32012D0033(01)
Language: lt
Date: 1355875200000
Title: 2013/32/ES: 2012 m. gruodžio 19 d. Europos Centrinio Banko sprendimas, kuriuo iš dalies keičiamas Sprendimas ECB/2010/24 dėl tarpinio Europos Centrinio Banko pajamų iš apyvartoje esančių eurų banknotų ir pajamų, kylančių iš vertybinių popierių, nupirktų pagal vertybinių popierių rinkų programą, paskirstymo (ECB/2012/33)

17.1.2013   
            
            
               LT
            
            
               Europos Sąjungos oficialusis leidinys
            
            
               L 13/12
            
         EUROPOS CENTRINIO BANKO SPRENDIMAS
   2012 m. gruodžio 19 d.
   kuriuo iš dalies keičiamas Sprendimas ECB/2010/24 dėl tarpinio Europos Centrinio Banko pajamų iš apyvartoje esančių eurų banknotų ir pajamų, kylančių iš vertybinių popierių, nupirktų pagal vertybinių popierių rinkų programą, paskirstymo
   (ECB/2012/33)
   (2013/32/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 33 straipsnį,
   kadangi:
   
               (1)
            
            
               2010 m. lapkričio 25 d. Sprendime ECB/2010/24 dėl tarpinio Europos Centrinio Banko pajamų iš apyvartoje esančių eurų banknotų ir pajamų, kylančių iš vertybinių popierių, nupirktų pagal vertybinių popierių rinkų programą, paskirstymo (1) nustatyta, kaip Europos Centrinis Bankas (ECB) paskirsto NCB: a) kiekvienais finansiniais metais sukauptas savo pajamas iš apyvartoje esančių eurų banknotų ir b) kiekvienais finansiniais metais gautas savo pajamas, kylančias iš vertybinių popierių, nupirktų pagal vertybinių popierių rinkų programą (VPRP);
            
         
               (2)
            
            
               būtina suderinti ECB pajamų iš apyvartoje esančių eurų banknotų tarpinio paskirstymo ir ECB pajamų, kylančių iš VPRP vertybinių popierių, paskirstymo laiką. Išskyrus atvejus, kai Valdančioji taryba nusprendžia kitaip, ECB turėtų paskirstyti šių dviejų rūšių pajamas kitų metų sausio mėnesio paskutinę darbo dieną. Tai suteikia ECB pakankamai laiko nustatyti iš VPRP vertybinių popierių gautų pajamų sumą;
            
         
               (3)
            
            
               todėl reikia atitinkamai iš dalies pakeisti Sprendimą ECB/2010/24,
            
         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   2 straipsnio 2–4 dalys pakeičiamos taip:
   
      „2.   Išskyrus atvejus, kai Valdančioji taryba nusprendžia kitaip, kiekvienais finansiniais metais sukauptas savo pajamas iš apyvartoje esančių eurų banknotų ir kiekvienais finansiniais metais gautas savo pajamas, kylančias iš VPRP vertybinių popierių, ECB paskirsto NCB kitų metų sausio mėnesio paskutinę darbo dieną.
      3.   ECB pajamų iš apyvartoje esančių eurų banknotų suma gali būti sumažinta vadovaujantis bet kokiu pagal ECBS statutą priimtu Valdančiosios tarybos sprendimu atsižvelgiant į ECB išlaidas, patirtas dėl eurų banknotų emisijos ir tvarkymo.“
   
   2 straipsnis
   Įsigaliojimas
   Šis sprendimas įsigalioja 2012 m. gruodžio 31 d.
   
      Priimta Frankfurte prie Maino 2012 m. gruodžio 19 d.
      
         
            ECB Pirmininkas
         
         Mario DRAGHI
      
   
   
      (1)  OL L 6, 2011 1 11, p. 35.